  Виталий Пронин Фото: "Огъя Россия" партия14-тӥ декабре «Огъя Россия» партия ортчытӥз нырысетӥзэ социальной онлайн-форум. Отчы пыриськиз Россилэн Президентэз Владимир Путин, партилэн кивалтӥсез Дмитрий Медведев. Пӧртэм улосъёсын волонтёръёс ӟеч уж лэсьтыны ӝутӥськизы, юрттӥськон мылкыд огазеяз 80 сюрс пала доброволецъёсты. Кивалтӥсьёс азьланезлы уката кулэ луись ӧръёсты пусйизы, со автоволонтёр луон, врачъёслы но семьяоссылы юрттон, висисьёслы эмъюмъёс вуттон. Ӟеч уж лэсьтон мылкыдын уло Удмуртиын но. Шаерамы со паласькись висёнэн кылдэм секыт югдуре сюремъёслы юрттӥськыны ӝутӥськизы  1 сюрс пала волонтёръёс, пӧлазы «Огъя Россия» партилэн депутатъёсыз но. Элькунын ужаны кутскиз «Медподдержка» проект. -- Март толэзьысен волонтёръёсмы больницаосы вуисьёслэсь температуразэс эскеро, регистратураын ужало, врачъёсты черламъёс доры машанаен нулло, висисьёслы эмъюмъёс вутто,  эмчиосты ужзы бере доразы кеяло, -- вера «Огъя Россия» партилэн Удмурт ёзысьтыз быдэсъясь комитетлэн кивалтӥсез Александр Шамшурин. Шаерамы та проект огазеяз 150 волонтёръёсты, пӧлазы  42 – автоволонтёръёс, мукетъёсыз тыршо больницаосын. -- Правительстволэсь, партилэсь, волонтёръёслэсь  туж бадӟым юрттэт вуэ. Милемлы нимысьтыз транспорт висъямын. Солы луыса тросгес висисьёсты эскерыны вуттӥськом, соослы юрттэт сётонэз  но ӝоггес радъяны пӧрме, -- вера Паласькись висёнъёсъя элькун больницалэн кивалтӥсезлэн воштӥсез Марина Петренко. Сергей Захаров  